proxectonos/corpus_dominio_legal_administrativo_tmp huggingface dataset:
13/08/2012 | Administración LocalMunicipal
Fene
Servizos Económicos e Tributarios
Anuncio de cobranza do padrón taxa auga e saneamento, 2º trimestre 2012

Por Resolución da Alcaldía núm 730/2012, de data 26 de xullo, apróbase o Padrón da taxa polo servizo de auga e saneamento correspondente ao segundo trimestre de 2012. Exposición: O padrón quedará exposto ao público no Concello durante o prazo de quince días, a contar desde o día seguinte ao da publicación do presente Edicto no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o prazo de exposición pública as persoas interesadas poderán examinalo e formular, contra os actos que se notifiquen, perante a Alcaldía, o recurso de reposición regulado no artigo 14.2 do Texto refundido da lei reguladora das facendas locais, no PRAZO DUN MES, contado desde o día seguinte ao da finaliación do devandito período de exposición pública do padrón fiscal. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados desde o día seguinte ao da notificación da devandita resolución. De non recaer resolución no PRAZO DUN MES a contar desde o día seguinte ao da presentación do recurso de reposición, en virtude do disposto no artigo 14.2 do Texto refundido da lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redación dada pola Lei 4/1999, do 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Período de cobro: O prazo de cobro en período voluntario será de dous meses contados a partir do día seguinte ao da finalización da exposición pública. Transcorrido este prazo procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumprimento do disposto no artigo 24 do Regulamento xeral de recadación e 102 da Lei 58/2003, de 17 de decembro, xeral tributaria. Fene, 27 de xullo de 2012 O alcalde, Asdo: Gumersindo Pedro Galego Feal.
13/08/2012 | Administración LocalMunicipal
Culleredo
Economía, Facenda, Réxime Interior
Conta xeral do exercicio 2011

Formulada e rendida a conta xeral do Concello de Culleredo correspondente ao exercicio económico de 2011, e informada pola Comisión Especial de Contas, exponse ao público nas oficinas de Intervención do Concello durante 15 días hábiles, contados a partir do seguinte á inserción do presente edicto no Boletín Oficial da Provincia. Os interesados poden presentar por escrito as reclamacións, reparos ou observacións que consideren oportunos, durante o devandito prazo de exposición e oito días máis, de conformidade co disposto no artigo 193 da Lei 39/88, do 28 de decembro, reguladora das facendas locais. Culleredo, 03 de agosto de 2012. O alcalde Julio Sacristán de Diego
13/08/2012 | Administración LocalMunicipal
A Coruña
Tesourería
Anuncio calendario de ingreso en voluntaria de las tasas por prestación de los servicios del catálogo de servicios domiciliarios, servicio de ayuda a domicilio

Asunto: Calendario de ingreso en voluntaria das Taxas por prestación dos servizos do catálogo de servizos domiciliarios, servizo de axuda a domicilio Por Resolución da Tenencia de Alcaldía da Área de Facenda e Administración Pública, de data 2 de agosto acordouse o seguinte: Fixar para o exercicio 2012 o seguinte calendario de prazos de ingreso en voluntaria da Taxa por prestación dos servizos do catálogo de servizos domiciliarios, servizo de axuda a domicilio: - Prazo de ingreso: O mes natural seguinte a aquel no que se liquiden as cuotas mensuais devengadas. - Forma de pago: Domiciliación bancaria. O cargo en cuenta das liquidacións (recibos) farase o penúltimo día hábil de cada mes natural seguinte a aquel no que se liquiden as cuotas mensuais. - Lugar de pago: Entidades domiciliatarias. Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación e 83 da Ordenanza Xeral de Recadación Municipal, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Conforme co que dispón o artígo 7 da Ordenanza Fiscal reguladora da taxa por prestación de servizos do catálogo de servizos domiciliarios a devolución de dúas cuotas mensuais consecutivas ou tres alternas no prazo máximo de doce meses consecutivos, determinará a interrupción e a posible suspensión do Servizo. É de aplicación a Lei 16/2009 de Servizos de Pago. Este anuncio ten o carácter de notificación colectiva ó abeiro do artigo 102.3 da Lei Xeral Tributaria. A Coruña, 2 de agosto de 2012 A TTE. DE ALCALDE-RESPONSABLE DA ÁREA DE FACENDA E ADMINISTRACIÓN PÚBLICA Asdo.: Rosa María Gallego Neira
13/08/2012 | Administración LocalMunicipal
Coristanco
Incursión na situación de fóra de ordenación de construción sita na avenida Fisterra, s/n. Traba (instrución 2/2011)

EDICTO Ao abeiro da Instrución 2/2011, do 12 de abril, para a aplicación da disposición transitoria terceira da Lei 2/2010, do 25 de marzo, de medidas urxentes de modificación da Lei 9/2002, do 30 de decembro, de ordenación urbanística e protección do medio rural de Galicia, tramítase a instacia de Natalia Pilar Samad Agelan Cornao, a declaración de incursión na situación legal de fóra de ordenación total da construcción adicada a taller e garaxe de maquinaria, acopio de materiais de construción, reciclaxe de residuos de construción e demolición e desguace de vehículos, sitas en Avda. Fisterra, s/n, San Roque, Traba (Coristanco), de acordo co proxecto presentado de recoñecemento de actividade para taller e garaxe de maquinaria, acopio de materiais de construcción, reciclaxe de residuos de construcción e demolición e desguace de vehículos, e cumprindo o preceptuado no artigo 8.3 do Decreto 133/2008, do 12 de xuño, de avaliación da incidencia ambiental, en relación co artigo 86 da Lei 30/1992, de bases do réxime xurídico das administracións públicas e do procedimento administrativo común, ábrese un período de información pública por prazo de vinte días, contados a partir do seguinte ao da inserción do anuncio no Diario Oficial de Galicia e no Boletín Oficial da Provincia, para que os que se consideren afectados dalgunha maneira pola actividade que se pretende establecer, poidan facer as observacións pertinentes. O expediente atópase na Secretaría deste Concello e pode consultarse nas horas de oficina. Coristanco, 6 de agosto de 2012. O alcalde Asdo.: Antonio Pensado Plágaro
13/08/2012 | Administración LocalMunicipal
Toques
Padrón de abonados ao servizo de abastecemento de auga da traída municipal

Exposición pública do padrón das taxas polos servizos de subministración de auga e conservación de contadores e acometidas. Configurado pola empresa concesionaria do servizo de subministración domiciliaria de auga potable, o padrón das taxas polos servizos de subministración de auga e conservación de contadores e acometidas, correspondente ao 2.º trimestre de 2012, o citado padron estará a disposición do público durante 15 días dende a publicación do presente anuncio no BOP no taboleiro de anuncios do Concello de Toques en horario de 09.00 a 14.00 horas, de luns a venres, para que os interesados poidan examinalo, e, no seu caso formular as reclamacións oportunas. Contra estes actos poderá formularse perante o Sr. alcalde, o recurso de reposición previo o contencioso-administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria. O pago poderá efectuarse nas oficinas da empresa ESPINA & DELFÍN, S. L., abertas ao público de 11.00 a 13.00 horas os martes e venres. Transcurrido o período voluntario de pago establecido as débedas pendentes esixiranse pola via de constrinximento coa recarga de prema, os xuros de mora e os custos que se produzan. Toques, 30 de xullo de 2012. O alcalde Asdo.: Jorge Francisco Calvo Pestonit
13/08/2012 | Administración LocalMunicipal
Boqueixón
Exposición pública dos padróns de abastecemento de auga e saneamento

Exposición pública do padrón das taxas polos servizos de abastecemento de auga e saneamento Configurado pola empresa concesionaria do servizo de subministración domiciliaria de auga potable e saneamento e depuración de augas residuais o padrón das taxas polos servizos de subministración de auga e conservación de contadores, saneamento e depuración de augas residuais, correspondente ao 2.º trimestre de 2012, o citado padrón estará a disposición do publico durante 15 días desde a publicación deste anuncio no BOP nas oficinas do Concello de Boqueixón situada no Forte, en horario de 9.00 a 14.30 horas, de luns a venres, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria. O pago poderá efectuarse nas oficinas da empresa ESPINA & DELFÍN, S. L. abertas ao público de 9.00 a 13.30 horas, os luns e xoves, en período voluntario ate ó vindeiro 15 de outubro. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Boqueixón, 3 de agosto de 2012. O alcalde en funcións Deirdre Lassus Aixut
13/08/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29668. Unión Fenosa Distribución, S. A. Ordes

ANUNCIO INFORMACIÓN PÚBLICA CLAVE: DH. W15.29668 Unión Fenosa Distribución, S. A., con CIF A-63222533 e domicilio na Avda. de Arteixo, 171 - 15007 A Coruña Solicita AUTORIZACIÓN para a instalación dunha liña de media tensión, un centro de transformación e unha liña de baixa tensión para fornecer os núcleos do Castro e A Cerdeira, no concello de Ordes. A liña de media tensión afecta ó río Cabrón nun cruzamento mediante perforación dirixida no punto de coordenadas X: 549.355 Y: 4.776.323 e afecta ó rego de Ribao nun cruzamento aéreo nas coordenadas X: 549.180 Y: 4.776.375. O que se fai público para xeral coñecemento por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 24 de xullo de 2012. O xefe do Servizo Territorial Ángel Gómez Rey
13/08/2012 | Administración LocalMunicipal
Mugardos
Aprobación incial do Regulamento de réxime interior da Escola Infantil Municipal (EIM) As Lagoas

O Concello Pleno aprobou inicialmente o Regulamento de réxime interior da EIM As Lagoas, en sesión realizada o día 27/07/2012, e someteo a información pública por un prazo de trinta días hábiles, que se contarán dende o seguinte ao da inserción do presente anuncio no Boletín Oficial da Provincia, para os efectos de que polos/as interesados/as se poidan formular as reclamacións ou alegacións que consideren oportunas, ao abeiro do artigo 49 da Lei 7/1985 de 2 de abril, reguladora das bases de réxime local. En caso de non presentarse reclamación ningunha, entenderase definitivamente aprobado sen necesidade de novo acordo. Mugardos, 3 de agosto de 2012 O alcalde Xosé Fernández Barcia
13/08/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29687. Eléctrica Fuciños Rivas, S. L. Melide

ANUNCIO INFORMACIÓN PÚBLICA CLAVE: DH. W15.29687 Eléctrica Fuciños Rivas, S. L., con CIF B-15008014 e con enderezo na rúa Rocamador, 2, concello de Melide, Solicita AUTORIZACIÓN para a instalación dunha liña soterrada de media tensión entre os lugares de Veiga e San Lourenzo do concello de Melide. A canalización cruza por riba do rego das Cabazas no punto de coordenadas X: 577.508 Y: 4.750.624 e despois descorre en paralelo ó mesmo nun tramo de 90 m e a unha distancia mínima de 12 m. O que se fai público para xeral coñecemento por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 24 de xullo de 2012. O xefe do Servizo Territorial Ángel Gómez Rey
13/08/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29700. Argimiro Iglesias Pérez. O Pino

ANUNCIO INFORMACIÓN PÚBLICA CLAVE: DH. W15.29700 Argimiro Iglesias Pérez, con DNI XXXXXXXXX e con enderezo no lugar de Pastor, no concello do Pino, Solicita AUTORIZACIÓN para os traballos de ampliación do camiño que cruza a parcela 26 do polígono 240 denominada “Os Penedos da Fraga”. O camiño vai paralelo ó río Tambre pola zona leste e preténdese ampliar o seu ancho en medio metro para mellor o aceso da parcela. O que se fai público para xeral coñecemento por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 24 de xullo de 2012. O xefe do Servizo Territorial Ángel Gómez Rey
13/08/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente IN407A 335/2011

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 – A Coruña. Denominación: alimentación L. M. T. S., E. D. A. R. estrada Ferrol. Situación: concello das Pontes de García Rodríguez. Características Técnicas: Liña eléctrica de media tensión subterránea a 20 kV, cunha lonxitude de 0,420 km coa orixe en cela modular de liña proxectada no C. T. Vilavella (expediente 379/05), condutor RHZ1 12/20 kV-3(1X240 Al), e final en C. S. E. D. A. R. estrada Ferrol. Concello das Pontes de García Rodríguez. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. ACoruña, 26 de xullo de 2012 Susana Vázquez Romero Xefa territorial da Coruña
17/08/2012 | Administración LocalMunicipal
Carnota
Aprobación definitiva Ordenanza venda ambulante

DON RAMÓN NOCEDA CAAMAÑO, ALCALDE-PRESIDENTE DO CONCELLO DE CANROTA PUBLICADA no BOP nº91 do 15 de maio de 2012, a aprobación inicial polo pleno da Corporación en sesión ordinaria de 4 de maio do 2012 da ORDENANZA DE VENDA AMBULANTE, e publicada no BOP nº101 do 30 de maio de 2012 a corrección dunha errata no artigo 5. “Regulación dos postos” REMATADO o prazo de 30 días de exposición pública, desestímase a alegación presentada de conformidade co informe técnico municipal de 19/06/2012, e apróbase con carácter definitivo, polo pleno da corporación celebrado o día 20/07/2012, a ordenanza de venda ambulante, publicada no BOP de 15/05/2012, corrección de erratas publicadas no BOP de 30/05/2012 e coa correción de erros nos seguintes termos: -onde no artigo 7.2. a); “O prazo de duración será de cinco anos prorrogables de forma expresa por idénticos períodos”. Poña “O prazo de duración será como norma xeral o de cinco anos, a non ser que por razóns de amortización dos investimentos e unha remuneración equitativa dos capitais investidos se faga necesario outorgala por outro prazo”. -onde no artigo 8.3.) pon “declaración responsable” debe poñer “compromiso” Carnota, 8 de agosto de 2012. O alcalde Ramón Noceda Caamaño
17/08/2012 | Administración LocalMunicipal
Malpica de Bergantiños
Secretaría
Avocación de competencias delegadas na Xunta de Goberno Local

En data de 9 de agosto de 2012 pola Alcaldía ditouse resolución nº 504/2012 relativa a avocación de competencias delegadas na Xunta de Goberno Local que a continuación se transcribe: “Considerando o retraso existente na tramitación dos expedientes de licenzas de obra menor nº 19/2012, 67/2012 e 70/2012, e non estando prevista a celebración da Xunta de Goberno Local ata dentro de dúas semanas por ausencia dos servizos xurídicos do Concello. Visto o disposto no artigo 14 da Lei 30/1992 de 26 de novembro, de réxime xurídico das administración públicas e do procedemento adminstrativo común, segundo o cal: “1. Os órganos superiores poderán avocar para sí o coñecemento dun asunto cuxa resolución corresponda ordinariamente ou por delegación aos seus órganos administrativos dependentes, cando circunstancias de índole técnica, económica, social, xurídica ou territorial o fagan convinte. Nos supostos de delegación de competencias en órganos xeráquicamente dependentes, o coñecemento do asunto poderá ser avocado polo órgano delegante”. Considerando que esta Alcaldía ten delegado na Xunta de Goberno Local a competencia para a concesión de licenzas urbanísticas. Atendendo á xustificación anteriormente exposta, e de conformidade coa competencia atribuída a esta alcaldía no artigo 21 da Lei 7/1985 de 2 de abril. Por todo o exposto, RESOLVO: 1º.- Avocar a competencia delegada na Xunta de Goberno Local para a concesión das licenzas correspondentes aos expedientes nº 19/2012, 67/2012 e 70/2012 relativos a licenzas de obra menor.2.- Notificar o presente acordo aos interesados no procedimento con anterioridade á resolución final que se dicte, facéndoselle saber que contra esta resolución non cabe recurso algún, e sen perxuízo de que se poida impugnar esta avocación no recurso que, no seu caso, se interpoña contra a resolución de outorgamento/ denegación das licenzas solicitadas.3º.- Publicar o presente acordo no BOP e dar conta ao Pleno na próxima sesión que se celebre.” Malpica de Bergantiños, a 9 de agosto de 2012 O Alcalde Asd. Aladino Gabriel Agustin Valeroso Rhaouti
17/08/2012 | Administración LocalMunicipal
Ribeira
Publcidade da formalización do contrato de reforma e ampliación da Escola Infantil Municipal de Ribeira

De conformidade co establecido no artigo 154.2 do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público, fanse públicas as seguintes formalizacións de contratos: Proxecto: Reforma e ampliación da escola infantil municipal de Riveira Adxudicatario: Kevin Thomas Betancor Gonzalez Conde, S. A. (CIF A-33509282) Prezo de adxudicación: 548.266,00 euros (Base: 464.632,20 euros; IVE 18%: 83.633,80 euros) Prazo de execución: 4 meses Órgano adxudicador: Alcaldía (decreto da data 18 / 07 / 2012) Data da formalización do contrato: 29 / 07 / 2012 Financiamento: A actuación está cofinanciada por parte da Xunta de Galicia en un 60% do importe total do contrato, estando o 80% desta porcentaxe financiado con Fondos FEDER da Unión Europea Procedemento de licitación: Procedemento aberto con multiplicidade de criterios de valoración e tramitación ordinaria Riveira, a 9 de agosto de 2012. A Alcaldesa accidental, (Decreto de substitución de data 19/07/2012) Asdo./ Dª María Dolores Elorduy Callón.
17/08/2012 | Administración LocalMunicipal
A Coruña
Secretaría Xeral
Información pública

EDICTO Iníciase a incoación de expediente para dar de baixa no padrón de habitantes do Concello da Coruña os/as seguintes cidadáns/ás aos/ás que, unha vez intentada a notificación, non se lles puido practicar esta. A dita incoación de expe-diente ten o obxecto de que a persoa interesada manifeste a súa conformidade coa baixa ou presente as alegacións ou os documentos que considere pertinentes, para o que disporá dun prazo de 15 días desde a súa notificación. Todo isto de acordo co que establecen o art.72 do RD 1612/1996, que modifica o RD 1690/1986; o Regulamento de poboación e demarcación territorial das entidades locais, e a resolución da Subsecretaría do 5 de abril. A Coruña, a 2 de agosto de 2012. LA TENIENTE DE ALCALDE CONCEJALA DELEGADA Fdo.: Rosa M.ª Gallego Neira
17/08/2012 | Administración LocalMunicipal
Oleiros
Urbanismo
Aprobación inicial desafectación 102,34 m2 destinados a vial na Rúa Ameneiro nº 66, polo Concello Pleno de data 26.07.12. Expte. parcelación nº 895/2012

Polo Concello Pleno, en sesión de data 26 de xullo de 2012, acordouse aprobar inicialmente a desafectación de 102,34 m2 destinados a vial, na Rúa Ameneiro nº 66, en Lians, de propiedade municipal, para súa agregación á finca catastral nº 3691703NH5939S0001XJ. Acordouse tamén proceder á exposición pública polo prazo de UN MES, anunciándose así no BOP e nun dos xornais de maior circulación da provincia, na Área de Urbanismo do Concello de Oleiros, de 8,30 a 13 horas, para os efectos de presentación das alegacións que se estimen oportunas. Oleiros, 8 de agosto de 2012. O Alcalde-Presidente, Asdo.: Angel García Seoane
17/08/2012 | Administración LocalMunicipal
Ribeira
Publicidade da formalización do contrato de servizo de limpeza en edificios públicos

De conformidade co establecido no artigo 154.2 do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público, fanse públicas as seguintes formalizacións de contratos: Proxecto: Servizo de limpeza en edificios públicos, deportivos e centros escolares dependentes do Concello de Riveira Adxudicatario: Limpieza Germania, S. L. (CIF número B15660541) Prezo anual do contrato: 306.800,00 euros (Base: 260.000,00 €; IVE 18%: 46.800,00 €) Prezo por metro cadrado e mes de prestación: 0,870 €/m 2./mes (Base: 0,738 €/m 2./mes: IVE 18%: 0,132 €) Duración do contrato: 2 anos, prorrogable anualmente ata un máximo de 4 anos. Órgano adxudicador: Alcaldía (decreto da data 29 / 06 / 2012) Data da formalización do contrato: 29 / 06 / 2012 Financiamento: Municipal Procedemento de licitación: Procedemento aberto con pluralidade de criterios de valoración e tramitación ordinaria Riveira, a 8 de agosto de 2012. A Alcaldesa accidental, (Decreto de substitución de data 19/07/2012) Asdo./ Dª María Dolores Elorduy Callón.
17/08/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 69/2012

Resolución do 31 de xullo de 2012, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Ferrol (expediente IN407A 69/2012). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita Solicitante: Unión Fenosa Distribución, S. A. Enderezo social: Avda. de Arteixo, 171, 15007 – A Coruña. Denominación: proxecto de L. M. T. S. Telefónica-Palomas. Situación: concello de Ferrol. Características técnicas: Liña eléctrica de media tensión subterránea C. T. Palomas-C. T. Méndez Núñez, a 15/20 kV, cunha lonxitude de 0,215 km, coa orixe na cela de liña existente no C. T. Palomas (expediente 159/00) condutor tipo RHZ1 e final en emplames proxectados na L. M. T. S. SMR-708, tramo a C. T. Méndez Núñez (expediente 29667). Liña eléctrica de media tensión subterránea C. T. Casa Cuna-C. S. Telefónica, a 15/20 kV, cunha lonxitude de 0,225 km, coa orixe nos empalmes proxectados na L. M. T. S. SMR-708 tramo a C. T. Casa Cuna (expediente 30.236) coa entrada e saída no C. T. Simago (expediente 29.677), condutor tipo RHZ1, e final na cela da liña existente no C. S. Telefónica. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 31 de xullo de 2012. Susana Vázquez Romero Xefa territorial da Coruña
17/08/2012 | Administración LocalMunicipal
Muxía
Anuncio convocatoria bolsas de libros

Durante prazo de 20 días naturais contador a partir do seguinte ó da publicación deste anuncio no BOP, as persoas interesadas poderán presentar neste Concello, solicitude de axuda para adquisición de libros e material escolar segundo Bases aprobadas o respecto das que se poderá obter copia nas oficinas municipais. Muxía, 9 de agosto de 2012. O Alcalde Félix Porto Serantes.
17/08/2012 | Administración LocalMunicipal
Santiago de Compostela
Secretaría Xeral
Decreto Alcaldía (alcaldesa en funcións: R. Leis, por ausencia do Sr. Alcalde)

Con data 30 de xullo de 2012, ditouse o seguinte decreto: “Por mor da miña ausencia os días 1 a 15 de agosto de 2012, ambos inclusive, e co fin de asegurar o correcto funcionamento da Alcaldía, e consonte ás atribucións que me confire o artigo 124.5 da LRBL, RESOLVO, Designar como Alcaldesa en funcións a Dona Natalia Patricia Preduna Gabarres, durante os días 1 a 15 de agosto de 2012, ambos inclusive.” Santiago de Compostela, 31 de xullo de 2012 O ALCALDE, ASDO: ANGEL BENITO CURRÁS FERNÁNDEZ
17/08/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 82/2012

Resolución do 30 de xullo de 2012, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Santiago de Compostela (expediente IN407A 82/2012). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: proxecto de L. M. T. S. alimentación provisional ao polígono da Sionlla-Formarís. Situación: concello de Santiago de Compostela. Características técnicas: Liña eléctrica de media tensión subterránea, a 20 kV, cunha lonxitude de 0,121 km, coa orixe en L. M. T. S. SCY-829 de alimentación ao polígono de Costa Vella (expediente 294/03), condutor tipo RHZ1-2OL-12/20 kV, 3(1x240) Al), e final na mesma liña unha vez realice empalmes nas liñas de alimentación previstas ao polígono da Sionlla-Formarís (expediente 228/11). Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá jnterpor calquera outro recurso que se considere pertinente. A Coruña, 30 de xullo de 2012. Susana Vázquez Romero Xefa territorial da Coruña
17/08/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 303/2010

Resolución do 30 de xullo de 2012, da Xefatura Territorial da Consellería de Economía e Industria da Coruña, pola que se somete a información pública a petición da autorización administrativa da instalación eléctrica no concello de Ferrol (expediente IN407A 303/2010). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. C. rúa Atocha, n.° 2. Situación: concello de Ferrol. Características técnicas: Liña eléctrica de media tensión subterránea a 15/20 kV, cunha lonxitude de 0,192 km, coa orixe en empalmes proxectados na L. M. T. S. SMR-701, tramo entre o C. T. Xenerel Aranda e o C. T. Palomas, condutor tipo RHZ1-2OL-12/20 kV 3(1X240 Al) e final no C. T. rúa María proxectado. Centro de transformación non prefabricado, cunha potencia de 630 kVA e unha relación de transformación de 15.000/400-230 V. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado edificio administrativo de Monelos, rúa Vicente Ferrer, 2, 2.° andar, 15071-A Coruña, no prazo de vinte días, a partir da última publicación. A Coruña, 30 de xullo de 2012. Susana Vázquez Romero Xefa territorial da Coruña
17/08/2012 | Administración LocalMunicipal
Santa Comba
Patrimonio

Iniciado expediente para investigar a titularidade do camiño de súbida ao monte e en concreto o sobrante da vía pública existente na marxen esquerda de dito camiño sito no lugar de de San Bartolomé, parroquia do Busto por Resolución de Alcaldía de data dous de xullo de 2012, de conformidade co artigo 49 do Real Decreto 1372/1986, de 13 de xuño, polo que se aproba o Regulamento de Bens das Entidades Locais, sométese a información pública, polo prazo de quince días hábiles, a contar desde o día seguinte ao de publicación do presente anuncio neste Boletín Oficial da Provincia da Coruña. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. En Santa Comba, 31 de xullo de 2012 O Alcalde, Asdo.: Antonio Manuel Landeira Gallardo
17/08/2012 | Administración LocalMunicipal
Coristanco
Declaración de incursión fóra da ordenación de contrución en Agrilloi, s/n. Agualada (intrución 2/2011)

EDICTO Ao abeiro da instrucción 2/2011, do 12 de abril, para a aplicación da disposición transitoria terceira da Lei 2/2010, do 25 de marzo, de medidas urxentes de modificación da Lei 9/2002, do 30 de decembro, de ordenación urbanística e protección do medio rural de Galicia, tramítase a instacia de Desguaces Rutabella S. L., a declaración de incursión na situación legal de fóra de ordenación total da construcción adicada a desguace de automóbiles e comercio de repostos e vehículos sita en Agrilloi, s/n, Agualada, 15147 Coristanco (A Coruña) p. k. 46, AC-552 de A Coruña a Fisterra, de acordo co proxecto presentado de recoñecemento de actividade para desguace de automóviles e comercio de repostos e vehículos, e cumprindo o preceptuado no artigo 8.3 do Decreto 133/2008, do 12 de xuño, de avaliación da incidencia ambiental, en relación co artigo 86 da Lei 30/1992, de bases do réxime xurídico das administracións públicas e do procedimento administrativo común, ábrese un período de información pública por prazo de vinte días, contados a partir do seguinte ao da inserción do anuncio no Diario Oficial de Galicia e no Boletín Oficial da Provincia, para que os que se consideren afectados dalgunha maneira pola actividade que se pretende establecer, poidan facer as observacións pertinentes. O expediente atópase na Secretaría deste Concello e pode consultarse nas horas de oficina. Coristanco, 6 de agosto de 2012. O alcalde Asdo.: Antonio Pensado Plágaro
17/08/2012 | Administración LocalMunicipal
A Coruña
Secretaría Xeral
Información pública

EDICTO Iníciase a incoación de expedientes para dar de baixa no padrón de habitantes do Concello da Coruña os/as seguintes cidadáns/ás aos/ás que, unha vez intentada a notificación, nos se lles puido practicar esta. A dita incoación de expediente ten o obxecto de que a persoa interesda mamifeste a súa conformidad coa baixa ou presente as alegacións ou os documentos que considere pertinentes, para o que disporá dun prazo de 15 días desde a súa notificación. Todo isto de acordo co que establecen o art.72 do RD 1612/19956, que modifica o RD 1690/1986; o Regulamento de poboación e demarcación territorial das entidades locais, e a resolución da Subsecretaría do 5 de abril. A Coruña, a 1 de agosto de 2012. LA TENIENTE DE ALCALDE CONCEJALA DELEGADA Fdo.: Rosa M.ª Gallego Neira
04/04/2012 | Administración LocalMunicipal
Coristanco
Solicitude de licenza municipal por Unemsa

Solicitándose desta Alcaldía, por UNIÓN DE EMPRESAS MADERERAS (UNEMSA) S. A. licenza municipal para instalación dunha planta satélite de recepción, almacenamento e regasificación de gas natural licuado en Braña, Erbecedo (Coristanco)”. Cumprindo o preceptuado no artigo 8.3 do Decreto 133/2008 do 12 de xuño de Avaliación da Incidencia Ambiental, en relación co artigo 86 da Lei 30/1992, de bases do réxime xurídico das administracións públicas e do pocedimento aministrativo común, ábrese un período de información pública por prazo de vinte días, contados a partir do seguinte ao da inserción do anuncio no Diario Oficial de Galicia e no Boletín Oficial da Provincia, para que os que se consideren afectados dalgunha maneira pola actividade que se pretende establecer, poidan facer as observacións pertinentes. O expediente atópase na Secretaría deste Concello e pode consultarse nas horas de oficina. Coristanco, 15 de marzo de 2012 O alcalde Asdo. Antonio Pensado Plágaro
04/04/2012 | Administración LocalMunicipal
Arzúa
Corrección de erros anuncio para a contratación da xestión do servizo de axuda no fogar, publicado no BOP o día 26 de marzo de 2012 (BOP nº 59)

Advertido erro aritmético no apartado 4. a) do anuncio para a contratación da xestión do servizo de axuda no fogar do Concello de Arzua publicado no BOP da Coruña o día 26 de marzo de 2012 (BOP nº 59), dito apartado queda redactado como a continuación se indica: a) Orzamento máximo de licitación: 140.918,4 euros (IVE incluído). O prazo de presentación de ofertas contarase desde o día seguinte ao de publicación desta corrección de erros no BOP, ou ben desde o día seguinte ao de publicación do anuncio de licitación no DOGA, si é posterior. Arzúa, 2 de abril de 2012 O alcalde Asdo: José Luis García López
04/04/2012 | Administración LocalMunicipal
Cambre
Expedientes de vehículos abandonados

Instruídos os expedientes de vehículos abandonados que se relacionan, cuxa incoación foi publicada no BOP ao non ter podido notificar aos seus propietarios por canto intentada a notificación non se puido practicar de acordo co establecido no artigo 59.5 da Lei 30/92, do 26 de novembro, de réxime xurídico das administracións públicas e do procedemento administrativo común, e para que sirva de notificación, se publica este anuncio no Boletín Oficial da Provincia, facendo constar que se ditou resolución autorizando o tratamento residual dos vehículos que se relacionan, procedendo á súa eliminación nos termos previstos na lexislación vixente en materia medioambiental. Esta resolución, de conformidade co establecido no artigo 109 da Lei 30/1992, pon fin á vía administrativa. A teor do establecido nos artigos 107 e 116 da citada lei poderá recorrerse potestativamente en reposición ou impugnala directamente ante a xurisdición contencioso-administrativa. O prazo para interpoñer o recurso de reposición é dun mes, a contar dende o día seguinte á recepción da presente notificación, e deberá presentalo ante o mesmo órgano que o ditou (artigo 117 da Lei 30/1992). O prazo para interpoñer o recurso contencioso-administrativo é de dous meses, a contar dende o día seguinte ao recibo da presente notificación, e deberá presentalo perante o Xulgado do Contencioso-Administrativo da Coruña ou a Sala do Contencioso-Administrativo do Tribunal Superior de Xustiza de Galicia (segundo a distribución competencial establecida nos artigos 8 e 10 da Lei 29/1998, do 13 de xullo, reguladora da xurisdición contencioso-administrativa); todo isto sen prexuízo de que poda exercitar, de ser o caso, calquera outro que estime procedente. Cambre, 26 de marzo de 2012. O alcalde Manuel Rivas Caridad
04/04/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29378 María Teresa Rodríguez Calvo e M.ª del Carmen Álvarez García

CLAVE: DH. W15.29378 Dandan Kotowicz Didukh e Tiago Miguel Alfredo Ramon Mercant Poley cos DNI XXXXXXXXX e XXXXXXXXX, veciñas de Castriz, 15048 Santa Comba. Solicitan a legalización das obras de construción dun muro medianeiro de 80 m de lonxitude feito polo lateral das parcelas da súa propiedade no paraxe “Melgueiro” na zona de policía do río Mira e a unha distancia mínima de 5 m, no lugar de Castriz, na parroquia de Xallas de Castriz (San Pedro), no concello de Santa Comba (A Coruña). O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño, 16 – baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 20 de marzo de 2012 O xefe do servizo territorial Ángel Gómez Rey
04/04/2012 | Administración LocalMunicipal
Fene
Secretaría
Delegación de boda civil

Por esta Alcaldía, ditouse Resolución núm.306/2012 de data 27 de marzo de 2012, que transcrita di: “RESOLUCIÓN DA ALCALDÍA NÚM.306/2012 DE DELEGACIÓN DA ALCALDÍA EN DATA 31 DE MARZO DE 2012 Logo de ver que esta Alcaldía non pode asistir ao acto de casamento que vai ter lugar no salón de Plenos do Concello de Fene o día 31 de marzo de 2012 ás 12:00 horas. Logo de ver o disposto nos artigos 51 e seguintes do Código Civil no que se regula a celebración dos matrimonios. Logo de ver o disposto nos artigos 23.3 da Lei 7/1985, de 2 de abril, reguladora das bases do Réxime local, artigo 63 da Lei 5/1997, de 22 de xullo, de Administración local de Galicia e 47 e 48 do Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais. Primeiro.- Dispoñer que o concelleiro don Iván Puentes Rivera celebre a voda que vai ter lugar no salón de Plenos do Concello de Fene o día 31 de marzo de 2012 ás 12:00 horas. Segundo.- Notificar a presente Resolución ao interesado e publicala no Boletín Oficial da Provincia. Fene, 27 de marzo de 2012 O alcalde D. M. O secretario Gumersindo Pedro Galego Feal Jesús Tallón García” Fene, 27 de marzo de 2012 O alcalde Gumersindo Pedro Galego Feal
04/04/2012 | Administración LocalMunicipal
Santiago de Compostela
Sección Municipal de Contratación
Licitación da Concesión de bens de uso público municipal na Alameda para a colocación de postos durante as festas da Ascensión e do Apóstolo durante os anos 2012 e 2013

OBXECTO DO CONTRATO: Concesión de bens de uso público municipal na Alameda para a colocación de postos durante as festas da Ascensión e do Apóstolo 2012 e 2013. REFERENCIA DO EXPEDIENTE: CON/11/2012. TIPO DE LICITACIÓN: O concesionario aboará ao Concello, como mínimo, 119.950’60 euros/ano (máis 18% IVE), realizándose as ofertas á alza. PRAZO DE EXECUCIÓN: No ano 2012, desde o 11 de maio de 2012 ata o 27 de maio de 2012 durante as festas da Ascensión e do 16 de xullo de 2012 ata o 1 de agosto de 2012 durante as festas do Apóstolo. No ano 2013, desde o 2 de maio de 2013 ata o 19 de maio de 2013 durante as festas da Ascensión e do 16 de xullo de 2013 ata o 1 de agosto de 2013 durante as festas do Apóstolo. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. DOCUMENTACIÓN E INFORMACIÓN: Perfil municipal de contratante: www.santiagodecompostela.org.Sección de Contratación: contratacion@santiagodecompostela. org. CRITERIOS DE ADXUDICACIÓN: O único criterio a valorar será o prezo. GARANTÍA PROVISIONAL: Non se esixe. GARANTÍA DEFINITIVA: 30.000 euros. APERTURA DE PLICAS: A data de apertura dos sobres co criterio de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no correspondente prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 2 de abril de 2012. O ALCALDE, Asdo.: Gerardo Conde Roa
04/04/2012 | Administración LocalMunicipal
Oroso
Aprobación definitiva do orzamento de 2012

APROBACIÓN DEFINITIVA ORZAMENTO MUNICIPAL 2012 Resoltas as alegacións ao orzamento do exercicio 2012 e cadro de persoal en sesión plenaria de data 30 de marzo de 2012 e aprobado definitivamente o mesmo, de conformidade co disposto no artigo 169.3 do TR 2/2004 da Lei reguladora das facendas locais, procédese á publicación do mesmo resumido por capítulos e da plantilla de persoal. De acordo co disposto no artigo 171 da mesma lei, contra a aprobación do presente orzamento poderá interpoñerse o correspondente recurso contencioso-administrativo no prazo de dous meses ante o Tribunal Superior de Xustiza de Galicia dende a súa aprobación. GASTOS INGRESOS PLANTILLA DE PERSOAL En Oroso, a 30 de marzo de 2012. O alcalde-presidente Manuel Mirás Franqueira
20/04/2012 | Administración LocalMunicipal
As Pontes de García Rodríguez
Tesorería
Citación para notificación de liquidacións a Automatictube, S. A.

ANUNCIO Asunto: citación para notificación das liquidacións n.º 74/2012 relativa á taxa polo outorgamento de licenzas urbanísticas e n.º 74/2012 do imposto sobre construccións, instalacións e obras (ICIO) do expediente n.º 2010/008/000046. Antonio Alonso Román, concelleiro delegado do Concello das Pontes de García Rodríguez, FAI SABER: Que, téndose intentado sen éxito practicar a notificación persoal a AUTOMATICTUBE, S. A., co DNI/NIF B-70143938 ou ós seus representantes, nos termos do artigo 112 da Lei 58/2003, do 17 de decembro, xeral tributaria, por medio deste edicto e de conformidade co disposto na dita norma se lles cita para ser notificada mediante comparecencia durante o prazo e no lugar que se indica a continuación. O administrado que figuran poderá comparecer persoalmente ou por medio de representante no expediente de comprobación limitada que se está a tramitar. Prazo da comparecencia A comparecencia para recibir a notificación aludida haberá de producirse no prazo de 15 días naturais, contados dende o seguinte ó da publicación deste anuncio no Boletín Oficial da Provincia. Se non se comparecese no citado prazo, a notificación entenderase producida a tódolos efectos legais dende o día seguinte ó do vencimento do prazo. Lugar de comparecencia Casa do Concello, situada en Parque Municipal, s/n, en horario de 8.30 a 14.00, de luns a venres. As Pontes de García Rodríguez, 10 de abril de 2012. O concelleiro delegado Antonio Alonso Román